laion/Wikipedia-Exotic huggingface dataset:
Psychonaut 4

Psychonaut 4 — ქართული სუიციდური ბლეკ-მეტალ-ჯგუფი. ჩამოყალიბდა 2010 წელს. ჯგუფი შეიქმნა 2010 წელს თბილისში. დამაარსებელი წევრები იყვნენ Graf (ვოკალი); André (ბასი); Drifter (გიტარა); Glixxx (გიტარა) და Borger (დასარტყმელი საკრავები). 'Psychonaut' არის ადამიანი, რომელიც თავის გონებას უღრმავდება (ჩვეულებრივ ნარკოტიკის დახმარებით). ხოლო '4' არის პლატოს ოდენობა დექსტრომეტორფანში. 'Psychonaut' Graf-მა მოიფიქრა, ხოლო '4' Andre-მ. ჯგუფის ვოკალისტის, Graf-ის თქმით, „ყველა ადამიანს და მათ შორის, ჯგუფის წევრებსაც აქვთ მომენტები, როდესაც ძალა არ ყოფნით ცხოვრება გააგრძელონ და იბრძოლონ. ისინი ამ ემოციებს მუსიკით გამოხატავენ, ეს ერთგვარი ხსნაა“. 2012 წლის აგვისტოშო გამოვიდა ჯგუფის პირველი სტუდიური ალბომი Have a Nice Trip. სტუდიური ალბომები Have a Nice Trip (2012) Dipsomania (2015) Neurasthenia (2016) Beautyfall (2020) 40% (2011) Free Portion ov Madness I (2014) Tbilisian Tragedy (2020) Sana-sana-sana - Cura-cura-cura (2020) Tired, Numb, Still Alive (2012) (Unjoy Eurythmie) The Great Depression I (2013) (Dodsferd Happy DayS) Psychonaut 4 / Cheerful Depression / Культура Курения / Hovert (2014) (Cheerful Depression, Культура Курения Hovert) Urban Negativism (2015) Children of the Night (2018) Hero in (Герой Н) (Psychonaut 4 / Vodka Vtraiom) Psychonaut 4 Facebook-ზე Rock.Ge-ზე დაარქივებული 2016-10-31 საიტზე Wayback Machine. Bandcamp-ზე ↑ metal-archives ↑ cultartes. დაარქივებულია ორიგინალიდან — 2017-05-12. ციტირების თარიღი: 2017-05-12. ↑ Unjoy ↑ Eurythmie ↑ Dodsferd ↑ Happy Days ↑ Cheerful Depression ↑ Культура Курения ↑ Hovert
პელეშის ციხესიმაგრე

პელეშის ციხესიმაგრე (რუმ. Castelul Peleş) — ციხესიმაგრე რუმინეთში. მდებარეობს შუა საუკუნეების გზაზე, რომელიც აკავშირებდა ტრანსილვანიასა და ვლახეთს. მდებარეობს კარპატებში, ქალაქ სინაიის ახლოს. ციხესიმაგრე აგებულია ნეორენესანსის სტილში 1873-1914 წლებში. სახელწოდება მიიღო იქვე მთებიდან გამომდინარე მდინარის მიხედვით. ამჟამად ციხესიმაგრე ისტორიული ძეგლია. რუმინეთის მეფე კაროლ I ამ ადგილებს პირველად ეწვია 1866 წელს. აღნიშნულმა ადგილებმა მას მშობლიური გერმანია გაახსენა. 1872 წელს მეფემ იყიდა აღნიშნული მიწის ნაკვეთი და ეწოდა სინაის სამეფო დომენი. აღნიშნული ადგილები მეფის სანადირო და საზაფხულო რეზიდენციად იქცა. ციხესიმაგრის პირველი სამი პროექტი, ფაქტობრივად იყო ევროპული სასახლეების კოპირებული ვერსია. კაროლ I-მა ისინი დაიწუნა, რადგან ამ პროექტზე დაფუძნებით მისი აშენება გაჭიანურდებოდა და თანაც ორიგინალურიც არ იქნებოდა. არქიტექტორმა იოჰან შულცმა წარმოაგინა ყველაზე საინტერესო პროექტი, რომელიც მოეწონა მეფეს: პატარა სასახლე უნდა აგებულიყო ნეორენესანსის არქიტექტურულ სტილში. მშენებლობა შეფასდა 16 მლნ რუმინულ ოქროს ლეიდ. ციხესიმაგრის მშენებლობა დაიწყო 1873 წლის 22 აგვისტოს. ამავდროულად შენდებოდა სხვა დამხმარე ნაგებობები. გარდა ამისა, ააშენეს ელექტროსადგური და პელეშის ციხესიმაგრე გახდა მსოფლიოში პირველი ელექტოფიცირებული ციხესიმაგრე. მშენებლობაზე ყოველდღიურად მუშაობდა 100-ზე მეტი კაცი. მშენებლობა დროებით რამდენიმეჯერ შეჩერდა 1877-1878 წლებში რუმინეთის დამოუკიდებლობისათვის ბრძოლისა დროს. 1893 წელს ციხესიმაგრეში დაიბადა რუმინეთის მეფე კაროლ II. 1947 წელს კომუნისტური მმართველობის დამყარების შემდეგ მოხდა სასახლის ნაციონალიზაცია. ციხესიმაგრე დახურეს ტურისტებისათვის და მცირე ხნის შემდეგ მასში განათავსეს მუზეუმი. 1989 წლის რუმინეთის რევოულციის შემდეგ ციხესიმაგრე კვლავ გახსნეს ტურისტებისათვის. 2006 წელს რუმინეთის მთავრობამ გამოაცხადა, რომ ციხესიმაგრეს უბრუნებდა რუმინეტის ყოფილ მეფეს მიჰაი I-ს. პელეშის ციხესიმაგრის ოფიციალური ვებ-გვერდი
გამაფრთხილებელი შეფერილობა

გამაფრთხილებელი შეფერილობა — მკვეთრი, თვალში საცემი შეფერვა, რაც ახასიათებს ზოგ ცხოველს და საჭმელად მის უვარგისობაზე მიანიშნებს. გამაფრთხილებელი შეფერილობა იცავს მას მხოლოდ ისეთი ცხოველებისგან, რომლებსაც კარგად განვითარებული მხედველობის წყალობით შეუძლიათ ფერების გარჩევა და რთული რეფლექსური მოქმედების მეოხებით გამომუშავებული აქვთ პირობითი რეფლექსი ამა თუ იმ ფერზე. გამაფრთხილებელი შეფერილობა ჩვეულებრივ ახასიათებთ ცხოველებს, რომლებსაც აქვთ მსუსხავი უჯრედები (მრავალი აქტინია), შხამიანი ჯირკვლები და ეკლები (ზოგიერთი თევზი და მწერი), ძვლოვანი ჯავშანი, შხამიანი „ხორცი“ ან შხამიანი ლორწო (სალამანდრა, გომბეშო, ვასაკა, ზოგი შხამიანი გველი, ხვლიკი), ან არასასიამოვნო სუნის სითხეს გამოყოფენ (მრავალფეხიანები, ხოჭოები, სწორფრთიანები, ბაღლინჯოები, პეპლები, სხვადასხვა მყრალა). ამიტომ მტაცებლებს სწრაფად უმუშავდებათ პირობითი რეფლექსი ასეთი ცხოველების გამაფრთხილებელ შეფერილობაზე. ასეთი ცხოველები მოძრაობენ ნელა და მტაცებლის თავდასხმის დროს ისეთ პოზას იღებენ, რომ ადვილად შესამჩნევნი გახდნენ. ზოგჯერ გამაფრთხილებელ შეფერილობას ახლავას მფარველობითი შეფერილობა ან „მუქარის პოზები“, გამაფრთხილებელი ბგერები და სუნი. გამაფრთხილებელი შეფერილობა ხელს უწყობს სახეობის შენარჩუნებას არსებობისათვის ბრძოლაში. იგი გამომუშავდა ორგანიზმების ევოლუციურ პროცესში ბუნებრივი გადარჩევის შედეგად. ქართული საბჭოთა ენციკლოპედია, ტ. 2, თბ., 1977. — გვ. 649.
CBS Corporation

CBS Corporation (Columbia Broadcasting System Corporation) — ამერიკული მედია ჰოლდინგი, რომელიც დაკავებულია ტელე-რადიომაუწყებლობით, საგამომცემლო და სარეკლამო ბიზნესით, რომლის ოფისები ძირითადად განლაგებულია აშშ-ში. შტაბ-ბინა მდებარეობს ნიუ-იორკში. კომპანიის პრეზიდენტი და აღმასრულებელი დირექტორია ლესლი მუნვესი, ხოლო მთავარი აუქციონერი და დირექტორთა საბჭოს დავჯომარე — სამერ რედსტოუნი, რომელიც ასევე არის National Amusements-ის მფლობელი. (CBS Corporation-ის აქტივების 80 %-ის მფლობელი). CBS Corporation დაარსდა 1971 წელს და თავდაპირველი სახელწოდება იყო Viacom, ხოლო ამჟამინდელი სახელი მიიღო 2006 წელს. 2015 წლის მონაცემით, კომპანიის ბრუნვა 13.88 მილიარდ ამერიკულ დოლარს აღემატებოდა, ხოლო თანამამშრომლების რაოდენობა მსოფლიოს მასშტაბით, დაახლოებით 21 900-მდე შეადგენდა. შეგიძლიათ იხილოთ მედიაფაილები თემაზე „CBS Corporation“ ვიკისაწყობში. ოფიციალური საიტი SEC filing (Form S-4) related to split ↑ 1.0 1.1 1.2 CBS Corporation 2015 Annual Report Form (10-K). United States Securities and Exchange Commission (27 თებერვალი, 2016). ციტირების თარიღი: 21 დეკემბერი, 2015 ↑ CBS Corporation. (2016-08-21) Annual Report 2015 english (PDF). დაარქივებულია ორიგინალიდან — 2018-10-04. ციტირების თარიღი: 2017-05-12. ↑ Miglani, Jitender. (October 19, 2016) How CBS Makes Money? - Revenues & Profits. ციტირების თარიღი: December 30, 2016. ↑ "Contact Info." CBS Corporation. Retrieved on November 3, 2009. ↑ Certain Federal Income Tax Information Regarding the Separation of Viacom Inc. (PDF). CBS Corporation (January 12 2006). დაარქივებულია ორიგინალიდან — 2006-03-22. ციტირების თარიღი: 2008-11-30.
ნამიბ-ნაუკლუფტის ეროვნული პარკი

ნამიბ-ნაუკლუფტის ეროვნული პარკი — ეროვნული პარკი ნამიბიაში; მოიცავს ნამიბის უდაბნოს ნაწილსა და ნაუკლუფტის მთებს. მთლიანი ფართობი 49 768 კმ²-ს შეადგენს. პარკის სახელგანთქმული ზონაა სოსუსფლეი — ნამიბიის მთავარი ტურისტული ღირსშესანიშნაობა. წარმოადგენს აფრიკაში უდიდეს და მსოფლიოში სიდიდით მეოთხე სპორტული ნადირობის პარკს. ჰიპერ-არიდულ რეგიონში მრავალი უჩვეულო არსება ბინადრობს, მათ შორის გველები, ხვლიკი გეკო, უცნაური მწერები, აფთარი, ანტილოპა ორიქსი და ტურა. ნესტის უდიდსი ნაწილი ატლანტის ოკეანიდან, ღრუბლებს მოაქვს, რომლებიც წვიმის სახით ჩამოიცლებიან; ნალექების საშუალო წლიური მაჩვენებელი 106 მილიმეტრია; წვიმიანი სეზონი თებერვლიდან აპრილამდე გრძელდება. ქარი, რომელსაც ღრუბლები მოაქვს, პარკში ასევე წარმოქმნის ქვიშის კოშკისებრ დიუნებს, რომელთა მუქი ნარინჯისფერიც ასაკზე მიუთითებს. მსგავსი ფერი განპირობებულია ქვიშაში არსებული რკინის დაჟანგვით დროთა განმავლობაში. ეს დიუნები მსოფლიოში უმაღლესია. ზოგიერთი მათგანი უდაბნოს ზედაპირიდან 300 მეტრზეა აღმართული. დიუნები უფრო კონუსისებრი ხდება სანაპიროს სიახლოვეს სადაც ასევე წარმოდგენილია ლაგუნები, ვეტლენდები, ვატები, რომლებიც ასობით ათას ფრინველს იზიდავს. „ნამიბი“ ღია სივრცეს ნიშნავს; ნამიბის უდაბნოსგან ეწოდა სახელი მთელ ქვეყანასაც — ნამიბია, ანუ „ღია სივრცის ქვეყანა“. პარკი 1907 წელს შეიქმნა, როდესაც გერმანიის კოლონიურმა ადმინისტრაციამ, მდინარე სფაკოფსა და კუისებს შორის არსებული ტერიტორია სპორტული ნადირობის ნაკრძალად გამოაცხადა. პარკი ამჟამინდელ საზღვრებში 1978 წელს მოექცა, როდესაც ერთმანეთს შეერწყა ნამიბის უდაბნოს ეროვნული პარკი, ნაუკლუფტის მთის პარკი, ალმასების მომპოვებელი ზონა და სხვა სამთავრობო მიწები. ნამიბ-ნაუკლუფტის ეროვნული პარკის ველური ბუნება ერთ-ერთი ყველაზე უჩვეულოა მთელ მსოფლიოში. ფართობით პარკი აღემატება შვეიცარიას და დაახლოებით იგივე ზომისაა, რაც აშშ-ის ორი შტატი — ნიუ-ჰემპშირი და ვერმონტი ერთად. რეგიონი ხასიათდება მაღალი, იზოლირებული ინზელბერგებით, რომლებიც აგებულია სისხლისფერი გრანიტითა და მდიდარია მინდვრის შპატებითა და ქვიშაქვით. პარკის უკუდირესი აღმოსავლეთი ნაწილი მოიცავს ნაუკლუფტის მთებს. ნამიბიის ეროვნული პარკების სია პარკის ტერიტორიის თანამგზავრული ფოტო ნამიბის უდაბნოს ხოჭო ნამიბის უდაბნოს დიუნები 550 წლის მკვდარი ხეები პარკის ტიპური დიუნები მთვარისებრი ლანდშაფტი ნამიბიის ტურიზმისა და გარემოს დაცვის სამინისტრო დაარქივებული 2008-08-28 საიტზე Wayback Machine. Gobabeb Training & Research Centre დაარქივებული 2008-04-17 საიტზე Wayback Machine. - A major centre for Namib ecological and development research since 1962; joint venture between the Ministry of Environment and Tourism დაარქივებული 2010-07-15 საიტზე Wayback Machine. and the Desert Research Foundation of Namibia დაარქივებული 2006-04-21 საიტზე Wayback Machine. ↑ Namib Naukluft Park
საყუნეთის წმინდა გიორგის ეკლესია

საყუნეთის წმინდა გიორგის ეკლესია — ქართული მართლმადიდებლური ეკლესია, მდებარეობს აწყურიდან ახალციხის მიმართულებით 5-6 კმ-ის მანძილზე სოფელ საყუნეთში. ეკლესია თარიღდება XV-XVI საუკუნეებით. ეკლესია დარბაზულია შემოსაზღვრულია გალავნით და დგას მცირედ შემაღლებულ ადგილზე. გალავნის სამხრეთ-დასავლეთ ნაწილში ახლადაგებული ორსართულიანი სამრეკლოა. მნახველის ყურადღებას შორიდანვე იქცევს ეკლესიის მოყვითალო ფერის ქვის სუთად ნათალი პერანგი, ორკალთა სახურავის ლორფინთა მწყობრი სურათი. ეკლესია ადგილის მოსწორების მიზნით აგებულ მცირე ბაქანზეა დაფუძნებული და პროფილირებულ ცოკოლს ეყრდნობა. მისი ერთადერთი კარი სამხრეთ კედელში, სამი სარკმელი კი აღმოსავლეთ, სამხრეთ და დასავლეთ კედლებშია გაჭრილი. შიგნიდან ეკლესია ახალი გალესილი და მოხატულია. ვახტანგ ბერიძის განმარტებით, ეკლესიის კამარაში ძველი მხატვრობის ძნელად გასარჩევი ფრაგმენტები იყო შემორჩენილი. გრძივ კედლებზე არსებული წყვილი, მცირედ შვერილი სუსტი პილასტრით ეკლესია ორადაა გაყოფილი. ღრმა, არასწორი მოხაზულობის ნახევარწრიული აფსიდის ორსავ მხარეს, კედელში თითო მცირე ნიშაა გამოყვანილი. დეკორით ეკლესიის სამი ფასადია შემკული, ჩრდილოეთი ფასადი კი სადადაა დატოვებული. კედლის სიბრტყეში „ჩაძირული“, გრეხილი ლილვებით მოსაზღვრული კარ-სარკმლის საპირეები გეომეტრიული ორნამენტებითაა დაფარული. დასავლეთი ფასადი, რომელიც პირველი ეგებება მნახველს, სხვა ფასადთაგან გამორჩევით — სარკმელზე შესმული დიდი საფასადო — მონუმენტური ჯვრითაა გაფორმებული. ჯვრის მკლავებს ბოლოებში რელიეფური კოპები უზის. ჯვრის ტანი და სარკმლის საპირე გადაჯაჭვული წრეების მშრალი ორნამენტითაა დაფარული, ამგვარივე მოტივი ამშვენებს ეკლესიის აღმოსავლეთი სარკმლის საპირეებსაც. ეკლესიის შესასვლელს თაღოვანი საპირე ევლება. კარის თავზე არსებული ნახევარწრიული არე სადადაა დატოვებული. კარი და სამხრეთი სარკმელი მსგავსი ორნამენტით — ორძარღვა ლენტით მოხაზული გადაბმული რვაკუთხედებიტაა შემკული. ამგვარად, საყუნეთის ეკლესიის მხატვრული სახე კედლების სუფთად ნათალი წყობის დიდი სიბრტყეებიტაა მირებული, რომლებსაც ლილვის, წრეტარგისა და თაროსაგან შედგენილი კარნიზი აჩარჩოებს. ეკლესია მშენებლობის ხასიათი და ღარიბი ორნამენტული რეპერტუარი ძეგლს XV-XVI საუკუნეებით ათარიღებს. გ. გაგოშიძე, „საყუნეთის წმ. გიორგის ეკლესია“, // „ახალციხისა და ტაო-კლარჯეთის ეპარქია“, (რედ. ვალერი ასათიანი), თბ. 2013, გვ. 490-491 Пр. Уварова. МАК, IV, M., 1894, 91-92 ↑ ვ. ბერიძე, სამცხის ხუროთმოძღვრება, XIII-XVI საუკუნეებში, თბ., 1955, გვ. 188-192
Resident Evil Survivor

Resident Evil Survivor, იაპონურად ცნობილი, როგორც Biohazard Gun Survivor (იაპონ. バイオハザード ガンサバイバー ბიოჰაზარდო გან საბაიბა?) — სინათლის იარაღის შუტერის ჟანრის ვიდეო თამაში, რომელიც შეიმუშავა კომპანია Tose Co., Ltd-მა და გამოუშვა Capcom-მა. იაპონიაში PlayStation-ისთვის გამოვიდა 2000 წლის 27 იანვარს, ევროპაში 2000 წლის 31 მარტს, ხოლო ჩრდილოეთ ამერიკაში 200 წლის 30 აგვისტოს. Microsoft Windows-ის ვერსია გამოსცეს მხოლოდ ტაივანში. ეს არის ვიდეო თამაშების სერიის, „Resident Evil“-ის სპინოფი. თამაშის სიუჟეტი მიმდინარეობს შინას კუნძულზე. მთავარ გმირს, ტომპსონს ემართება ამნეზია, გამოწვეული ავიაკატასტროფაში მიღებული თავის ტრავმის შედეგად. კუნძულის მცხოვრებლები ინფიცირებულები არიან T-ვირუსით და ამ დროს ტომსონის მთავარი მიზანს წარმოადგენს კუნძულიდან თავის დახწევა. გეიმპლეი არის პირველი პირის ხედვით, სადაც პერსონაჟს აქვს შეზღუდული ინვენტარი და მოთამაშის მუდმივ მიზანს წარმოადგენს ზობებისა და მონსტრების განადგურება და ასევე, სხვადასხვა საგნების, მაგალითად, ტყვია-წამლისა და გადაუდებელი პერველადი აფთიაქის მოძიება. „Resident Evil Survivor“-ს წილად ხვდა უარყოფითი შეფასებები კრიტიკოსებისგან. საერთო განხილვის საიტებზე, Metacritic-სა და GameRankings-ზე თამაშის საშუალო ქულა შეადგენს 39%-ს (ცხრა მიმოხილვაზე დაყრდნობით) და 42.11%-ს (ათ მიმოხილვაზე დაყრნობით). „Resident Evil Survivor 2 Code: Veronica„ ოფიციალური საიტი (Japanese) „Resident Evil Survivor“ — კინოფილმების ინტერნეტ-მონაცემთა ბაზა (ინგლისური) „Resident Evil Survivor“ საიტზე MobyGames ↑ Resident Evil: Survivor Reviews. Metacritic. დაარქივებულია ორიგინალიდან — 2012-11-20. ციტირების თარიღი: 2010-01-08. ↑ Resident Evil: Survivor Reviews. GameRankings. დაარქივებულია ორიგინალიდან — 2012-11-20. ციტირების თარიღი: 2010-01-08.
კოსოვოს მთავრობა

კოსოვოს მთავრობა (ალბ. Qeveria e Kosovës), ოფიციალურად კოსოვოს რესპუბლიკის მთავრობა (ალბ. Qeveria e Republikës së Kosovës) — კოსოვოსს რესპუბლიკის აღმასრულებელი ხელისუფლება. შედგება სამთავრობო მინისტრებისგან, პრემიერ-მინისტრის ხელმძღვანელობით. პრემიერ-მინისტრს ირჩევს კოსოვოს პარლამენტი. მინისტრებს ნიშნავს პრემიერ-მინისტრი და შემდეგ მას ადასტურებს პარლამენტი. კოსოვოს ამჟამინდელი პრემიერ-მინისტრი და მთავრობის მეთაური ისა მუსტაფაა, რომელიც აირჩიეს 2014 წლის 8 ივნისის არჩევნებში. მისი მთავრობა შედგება ალბანელებისგან], ასევე კოსოვოს უმცირესობათაგან, მათ შორის ბოსნიელებისგან, თურქებსა და სერბებისგან. კოსოვო კოსოვოს პოლიტიკა კოსოვოს პრეზიდენტი ოფიციალური ვებ-საიტი დაარქივებული 2008-04-09 საიტზე Wayback Machine. (ალბანური) (ინგლისური) (სერბული)
Fourplay

Fourplay — თანამედროვე ამერიკული სმუზ-ჯაზ კვარტეტი. მისი ორიგინალური წევრები იყვნენ ბობ ჯეიმზი (კლავიშებიანები), ლი რიტენაური (გიტარები), ნეითან ისტი (ბასი) და ჰარვი მეისონი (დასარტყმელი საკრავები). 1997 წელს რიტენაური ჯგუფიდან წავიდა და მას ლარი კარლტონი ჩაენაცვლა. 2010 წელს კარლტონის სანაცვლოდ ჯგუფში ჩალ ლები მოვიდა. Fourplay, გრემის ჯილდოს ნომინანტი, პოპულარული იყო რიტმ-ენდ-ბლუზის და პოპის ჯაზთან შეზავების გამო. მათი პირველი ალბომი, Fourplay, გაიყიდა მილიონზე მეტი ასლის ოდენობით და 33 კვირის განმავლობაში ინარჩუნებდა პირველ ადგილს „ბილბორდის“ თანამედროვე ჯაზის ჩარტში. შემდეგი, 1993 წლის Between the Sheets, პირველ ადგილზე მოხვდა, მიიღო ოქროს სტატუსი და გრემის ნომინაცია. 1995 წელს, მესამე, ასევე ოქროს სტატუსით აღნიშნული Elixir, მოხვდა პირველ პოზიციაზე და ჩარტში 90 კვირის განმავლობაში იმყოფებოდა. Fourplay აშშ-ის კონგრესმა აღიარა, როგორც მუსიკალური ინდუსტრიის გამორჩეული შემსრულებელი - იგი არის თანამედროვე მუსიკის პირველი და უკანასკნელი წარმომადგენელი, რომელსაც კონგრესისგან ასეთი აღნიშვნა ხვდა წილად. 2015 წელს გამოვიდა ჯგუფის 25 წლის იუბილეს აღსანიშნავი Silver, რომლის ჩაწერაში მიწვეული მუსიკოსების სახით რიტენაური და კარლტონიც მონაწილეობდნენ. An Evening of Fourplay: Volumes I and II (1994) Live in Cape Town (2005) Live at San Javier Jazz Festival (2006) ოფიციალური საიტი Fourplay საიტზე MySpace ↑ Yanow, Scott. Fourplay: Biography. Allmusic. ციტირების თარიღი: 2010-11-09. ↑ Lee Mergner. (February 15, 2010) Larry Carlton Leaving Fourplay. JazzTimes. დაარქივებულია ორიგინალიდან — ნოემბერი 1, 2013. ციტირების თარიღი: September 8, 2011. ↑ Fourplay received their Congress Record. Whereseric.com (2007-04-01). ციტირების თარიღი: 2011-10-22.
ბობ ჯეიმზი

რობერტ მაკილაინი „ბობ“ ჯეიმზი (დ. 25 დეკემბერი, 1939, მარშალი, მისური, აშშ) — გრემის ჯილდოს მფლობელი ამერიკელი ჯაზ-კლავიშისტი, არანჟირების ავტორი და მუსიკალური პროდიუსერი. ცნობილია, როგორც კვარტეტ Fourplay-ს დამაარსებელი და ტელესერიალ „ტაქსის“ მთავარი თემის ავტორი. მისი პირველი სამი ალბომის კომპოზიციებს ხშირად იყენებენ სემპლების სახით ჰიპ-ჰოპში. Bold Conceptions (1963) Explosions (1964) One (1974) Two (1975) Three (1976) BJ4 (1977) Heads (1977) Touchdown (1978) Lucky Seven (1979) H (1980) All Around the Town (1981) Sign of the Times (1981) Hands Down (1982) Foxie (1983) The Genie (1983) Rameau (1984) 12 (1984) The Swan (1984) Obsession (1986) The Scarlatti Dialogues (1988) Ivory Coast (1988) J. S. Bach: Concertos for 2 & 3 Keyboards (1989) Grand Piano Canyon (1990) Restless (1994) Straight Up (1996) Playin' Hooky (1997) Joy Ride (1999) Anthology (2001) Dancing on the Water (2001) Restoration (2001) Morning, Noon & Night (2002) Bob James in Hi Fi (2003) Take It from the Top (2004) Urban Flamingo (2005) ოფიციალური საიტი Art of the States: Bob James ბობ ჯეიმზი საიტზე WhoSampled ↑ Yanow, Scott. Bob James | Biography & History | AllMusic. ციტირების თარიღი: 9 November 2016. ↑ Ma, David. Bob James talks about his first three albums on CTI (10 July 2014). დაარქივებულია ორიგინალიდან — 1 ნოემბერი 2017. ციტირების თარიღი: 10 November 2016.
Us + Them

Us + Them — ბრიტანელი როკ-მუსიკოს როჯერ უოტერსის საკონცერტო ტურნე, რომელიც დაიწყო 2017 წლის 26 მაისს, კანზას-სიტიში (აშშ) და დასრულდა 2018 წლის 9 დეკემბერს მონტერეიში (მექსიკა). ტურნეს ანონსი გამოქვეყნდა 2016 წლის ოქტომბერში. როჯერი: „ჩვენ ვიმოგზაურებთ ახალი შოუთი, რომლის შინაარსი საიდუმლოდ ინახება. ეს იქნება ჩემი ხანგრძლივი სოლოკარიერის, პინკ ფლოიდთან გატარებული წლების და რამდენიმე ახალი სიმღერის ნარევი. ალბათ, 75% იქნება ძველი მასალა, ხოლო 25 — ახალი, მაგრამ ყველაფერი დაკავშირებული იქნება საერთო თემით. მაგარი შოუ იქნება, გპირდებით. იქნება ჩინებული, როგორც ყველა ჩემი შოუ.“ ტურნეს სახელწოდება მომდინარეობს სიმღერა „Us and Them“-ისგან, რომელიც შეტანილია პინკ ფლოიდის 1973 წლის ალბომში The Dark Side of the Moon. როჯერ უოტერსი – ვოკალი, ბას გიტარა, გიტარები დეივ კილმინსტერი – გიტარები, ტოკ-ბოქსი გას სეიფერტი – გიტარები, ბასი ჯონათან უილსონი – გიტარები დრიუ ერიკსონი – ფორტეპიანო, კლავიშებიანები, ჰემონდის ორგანი ჯონ კერინი – ფორტეპიანო, კლავიშებიანები, პროგრამირება, ლეპ-სტილ გიტარა, გიტარები, ბეკ-ვოკალები იენ რიჩი – საქსოფონი, დამატებითი ბასი ჯოუი უერონკერი – დასარტყმელი საკრავები, პერკუსია ჯეს ვულფი – წამყვანი და ბეკ-ვოკალები, პერკუსია ჰოლი ლესიგი – წამყვანი და ბეკ-ვოკალები, პერკუსია ↑ 1.0 1.1 ჰილტონი, რობინ (13 ოქტომბერი 2016), Roger Waters Announces 'Us And Them' Live Tour, https://www.npr.org/sections/allsongs/2016/10/13/497692379/roger-waters-announces-us-them-live-tour. წაკითხვის თარიღი: 24 ოქტომბერი 2016 ↑ 2.0 2.1 კოენი, სენდი (13 ოქტომბერი 2016), Roger Waters announces 2017 North American 'Us + Them' tour, https://www.washingtonpost.com/entertainment/music/roger-waters-announces-2017-north-american-us--them-tour/2016/10/13/a62ec99c-9146-11e6-bc00-1a9756d4111b_story.html. წაკითხვის თარიღი: 24 ოქტომბერი 2016 ↑ Roger Waters – Us + Them (ოქტომბერი 2016). ციტირების თარიღი: 24 ოქტომბერი 2016.
გამეტოგენეზი

გამეტოგენეზი — სასქესო უჯრედების ანუ გამეტების წარმოქმნის პროცესი. მრავალუჯრედიან ცხოველებში გამეტოგენეზი სპეციალურ ორგანოებში — გონადებში (საკვერცხე, სათესლე, ჰერმაფროდიტული სასქესო ჯირკვალი) ხდება. სპერმატოგენეზი (მამრობითი გამეტოგენეზი) და ოვოგენეზი (მდედრობითი გამეტოგენეზი) სამ ეტაპად მიმდინარეობს: პირველადი სასქესო უჯრედები გამეტოგონიები (სპერმატოგონიები და ოვოგონიები), რომლებიც ქრომოსომათა დიპლოიდურ ჯგუფს შეიცავენ, მრავალგზის იყოფიან მიტოზურად. გამეტოგონიები იზრდებიან, მწიფდებიან და გამეტოციტებად (სპერმატოციტებად ან ოვოციტებად) იქცევიან. ამავე პერიოდში ხდება მთავარი პროცესი — გამეტოციტები მეიოზურად იყოფიან და ამის შედეგად მიიღება ქრომოსომების განახევრებული (ჰაპლოიდური) რიცხვის შემცველი უჯრედები — სპერმატიდები ან ოვოტიდები. ყალიბდება სპერმატოზოიდი და კვერცხუჯრედი. კვერცხუჯრედს უჩნდება გარსები, სპერმატოზოიდებს კი — შოლტები, რომელთა საშუალებითაც ისინი მოძრაობენ. ზოგი ცხოველის სპერმატოზოიდს სხვა სამოძრაო საშუალებები აქვს. მცენარეებში გამეტოგენეზი ჰაპლოიდურ უჯრედში — სპორაში იწყება, უმაღლეს მცენარეებში — მიკრო- და მაკროსპორაში. სპორებიდან ვითარდება მცენარის სქესობრივი თაობა — ჰაპლოიდური გამეტოფიტი, რომლის სასქესო ორგანოებში ანთერიდიუმსა და არქეგონიუმში გამეტოგენეზი მიტოზის გზით ხორციელდება. გამონაკლისია შიშველთესლოვნები და ფარულთესლოვენები, რომელთა სპერმატოგენეზი უშუალოდ მიკროსპორაში — მტვრის მარცვალში ხდება. უმდაბლესი და უმაღლესი სპოროვანი მცენარეების ანთერიდიუმში გამეტოგენეზი არის უჯრედის მრავალგზის გაყოფა, რის შედეგადაც მრავალი სპერმიუმი წარმოიქმნება; არქეგონიუმში კი ეს ერთი, ორი ან რამდენიმე კვერცხუჯრედის წარმოქმნის პროცესია. შიშველთესლოვნებისა და ფარულტესლოვნების მამრობითი გამეტოგენეზის დროს მტვრის უჯრედის ბირთვი მიტოზურად იყოფა გენერაციულ და ვეგეტატიურ უჯრედებად, შემდეგ გენერაციული ბირთვი კიდევ იყოფა მიტოზურად და წარმოიქმნება ორი სპერმატოზოიდი. გაყოფა სამტვერე მილში, ბუტკოს სვეტში ჩაზრდის დროს ხდება; ამავე მცენარეების მდედრობითი გამეტოგენეზის დროს რვა ბირთვიან ჩანასახოვან პარკში მიტოზის გზით გამოცალკევდება ერთი კვერცხუჯრედი. ამრიგად, ცხოველური გამეტოგენეზი გულისხმობს დიპლოიდური უჯრედების გარდაქმნას ჰაპლოიდურ გამეტებად, მცენარეული გამეტოგენეზი კი — გამეტების წარმოქმნას ჰაპლოიდუი უჯრედებისგან. ქართული საბჭოთა ენციკლოპედია, ტ. 2, თბ., 1977. — გვ. 653.
ალკორკონი (საფეხბურთო კლუბი)

„ალკორკონი“ (ესპ. Agrupación Deportiva Alcorcón) — ესპანური საფეხბურთო კლუბი. დაარსდა 1971 წელს, მადრიდის ავტონომიური გაერთიანების ქალაქ ალკორკონში. ასპარეზობს ესპანეთის სეგუნდა დივიზიონში. საშინაო მატჩებს ატარებს სტადიონ სანტო-დომინგოზე, რომელიც 6 000 მაყურებელს იტევს. დაარსდა 1971 წელს, დიონისიო მუნიოს ხერესის მიერ. „ალკონკონმ“ პირველი 30 წელი გაატარა დონით მე-4 ჩემპიონატსა და რეგიონულ ლიგებში. 2000-01 წლების სეზონში პირველად აღზევდა სეგუნდა დივიზიონ ბ-ში, რომელიც დონით მე-3 ჩემპიონატია. მომავალ სეზონებში ჩემპიონატში დაიკავა ცხრილის შუა ადგილები. 2008-09 წლების სეზონში დაიკავა მე-3 ადგილი და ითამაშა აღსაზევებელ პლეი-ოფში, ისტორიაში პირველად. „სანტ ანდრეუს“ და „ალკოიანოს“ დამარცხების შემდეგ, „ალკორკონი“ „რეალ უნიონთან“ დამარცხდა, ჯამში 3-1 ანგარიშით. 2009 წლის 27 ოქტომბერს, „ალკორკონმა“ აღნიშნა ყველაზე სახელგანთქმული გამარჯვება კლუბის ისტორიაში, საშნაო არენაზე, ესპანეთის თასის 1/32 ფინალში დაამარცხა მადრიდის „რეალი“. ეს იყო პირველი მატჩი კლუბის ისტორიაში, რომელიც გაიმართა პრიმერა დივიზიონში მოასპარეზე კლუბის წინააღმდეგ, „რეალის“ ღირსებას იცავდა ეროვნული ნაკრების არაერთი მოთამაშე, იერჟი დუდეკი, ალვარო არბელოა, რაულ ალბიოლი, კრისტოფ მეცელდერი, როისტონ დრენტე, მამადუ დიარა, გუტი, ესტებან გრანერო, რაული, რაფაელ ვან დერ ვარტი და ქარიმ ბენზემა. შეცვლაზე შემოვიდნენ რუდ ვან ნისტელროი, ფერნანდო გაგო და მარსელო. 10 ნოემბერს, სანტიაგო ბერნაბეუზე გამართულ განმეორებით მატჩში „რეალმა“ 1-0 გაიმარჯვა, 2 მატჩის ჯამში კი გამარჯვებული „ალკორკონი“ გამოვიდა (4-1) და გავიდა 1/16 ეტაპზე, სადაც სანტადერის „რასინგთან“ დამარცხდა, 2 მატჩის ჯამში ანგარიშით 2-3. მომავალ სეზონში კლუბმა საბოლოოდ შეძლო სეგუნდა დივიზიონში აღზევება. აღსაზევებელ პლეი-ოფში დაამარცხა „პონტევედრა“ (2 მატჩის ჯამში 3-0) და „ონტინიენტი“ (2 მატჩის ჯამში 4-3). სეგუნდა დივიზიონში აღზევების შემდგ „ალკორკონი“ 2-ჯერ მონაწილეობდა პრიმერა დივიზიონში აღსაზევებელ პლეი-ოფში, 2012 წლის პლეი-ოფის ფინალში დამარცხდა „რეალ ვალიადოლიდთან“, ხოლო 2013 წლის პლეი-ოფის ნახევარფინალში „ჟირონასთან“. 2017 წელს, ისტორიაში პირველად „ალკორკონმა“ შეძლო ესპანეთის თასის 1/4 ფინალში გასვლა, „ესპანიოლთან“ პენალტების სერიაში გამარჯვების შემდეგ დამარცხდა „ალავესთან“, 2 მატჩის ჯამში 2-0. ოფიციალური საიტი ალკორკონი Twitter-ზე კლუბის პროფილი Soccerway-ზე კლუბის პროფილი Transfermarket-ზე ↑ Lowe, Sid (27 ოქტომბერი, 2009). „Real Madrid thrashed by lowly Alcorcón in Copa del Rey“. The Guardian. ციტირების თარიღი: 11 ნოემბერი 2009. შეამოწმეთ თარიღის პარამეტრი |date=-ში (დახმარება) ↑ El ridículo del Madrid en Alcorcón, 1 por 1 (Real Madrid's travesty in Alcorcón, 1 by 1) (ესპანური) ↑ Real Madrid 1–0 Alcorcon: Segunda B minnows hold on for historic aggregate win. დაარქივებულია ორიგინალიდან — 2010-02-01. ციტირების თარიღი: 2017-05-13.
ბეგაშვილი

ვიკისაწყობში არის გვერდი თემაზე: ბეგაშვილი საკუთარი სახელი ბეგაშვილი შეიძლება აღნიშნავდეს ერთ-ერთ შემდეგ პიროვნებათაგანს: ალექსანდრე ბეგაშვილი — პოეტი გიორგი ბეგაშვილი — ფეხბურთელი ზაზა ბეგაშვილი — ეკონომისტი, პოლიტიკოსი შორენა ბეგაშვილი — მსახიობი და ტელეწამყვანი